Վյաչեսլավ Բիկով

Վյաչեսլավ Արկադիի Բիկով ((ռուս.)Вячесла́в Арка́дьевич Бы́ков, ծնվել է 1960 թվականի հուլիսի 24-ին, Չելյաբինսկ, ԽՍՀՄ), խորհրդային և ռուս հոկեյիստ (կենտրոնական հարձակվող) և մարզիչ։ Հնգակի Աշխարհի չեմպիոն և կրկնակի Օլիմպիական խաղերի չեմպիոն ԽՍՀՄ, ԱՊՀ և Ռուսաստանի հավաքականների կազմերում։ Ռուսաստանի վաստակավոր մարզիչ։ Տափօղակով հոկեյի Ռուսաստանի հավաքականի նախկին մարզիչ։
Բացի ռուսականից, Բիկովը 2003 թվականից ունի նաև շվեյցարական քաղաքացիություն։ Նրա որդի Անդրեյը նույնպես հոկեյ է խաղում, ելույթ է ունենում շվեյցարական «Ֆրիբուր Գոտերոն» թիմի կազմում և արդեն ներգրավվել է Շվեյցարիայի երիտասարդական հավաքականներում։
2012 թվականի մայիսին մտել է ԲԿՄԱ Հոկեյի ակումբի Դիտորդական խորհրդի կազմի մեջ։


== Խաղային կարիերա ==
15 տարեկան հասակից սկսել է խաղալ «Սելխոզվուզովեց» մեծահասակների թիմում։ 1979-1980 թվականների մրցաշրջանում նորամուտել է ԽՍՀՄ առաջնությունում («Մետալուրգ» Չելյաբինսկ)։ Դարձել է թիմի լավագույն նշանառու՝ 50 տափօղակ 60 խաղում։ 1980-1982 թվականների ելույթ է ունեցել «Տրակտոր» (Չելյաբինսկ) թիմի կազմում, 1982-1990 թվականներին՝ ԲԿՄԱ, 1990-1998 թվականներին՝ շվեյցարական «Ֆրիբուր Գոտերոն», 1998-2000 թվականներին՝ «Լոզան»։
ԽՍՀՄ սպորտի վաստակավոր վարպետ (1983 թվական), ԽՍՀՄ յոթակի չեմպիոն (1983-1989 թվականներ)։ ԽՍՀՄ առաջնություններում անց է կացրել 430 խաղ, խփել 195 գոլ, հավաքել 365 միավոր (195+170)։
1989-1990 թվականների մրցաշրջանի արդյունքներով ընդգրկվել է ԽՍՀՄ առաջնության խորհրդանշական հավաքականի կազմի մեջ։ 1986 թվականին երկրի լավագույն հոկեյիստին որոշելու հարցման արդյունքներով զբաղեցրել է 5-րդ տեղը, 1989 թվականին՝ 2-րդ, 1990 թվականին՝ 3-րդ։
ԽՍՀՄ հավաքականի կազմում նորամուտել է 1982 թվականի սեպտեմբերի 8-ին, Բրատիսլավայում, «Ռուդե Պրավո» մրցանակի շրջանակներում Չեխոսլովակիայի հավաքականի դեմ խաղում (7-4), որտեղ դառնում է գլխավոր հավաքականի կազմում խփում է առաջին տափօղակը։ ԽՍՀՄ հավաքականի կազմում դարձել է քառակի Աշխարհի չեմպիոն։ 1988 թվականին Կալգարիի Օլիմպիական խաղերում արժանացել է ոսկե մեդալների։ Երկրորդ օլիմպիական ոսկին շահել է ԱՊՀ հավաքականի կազմում 1992 թվականին Ալբերվիլում։ Խաղացողի կարգավիճակում իր վերջին ոսկե մեդալները նվաճել է 1993 թվականին Ռուսաստանի հավաքականի կազմում, լինելով հավաքականի ավագ։


== Նվաճումներ ==
Օլիմպիական չեմպիոն - 1988 թվական, 1992 թվական։ Օլիմպիադա-92-ում եղել է ԱՊՀ հավաքականի ավագ։
Աշխարհի չեմպիոն - 1983 թվական, 1986 թվական, 1989 թվական, 1990 թվական, 1993 թվական։ 1993 թվականի Աշխարհի առաջնության ժամանակ եղել է թիմի ավագ։
Աշխարհի չեմպիոն որպես Ռուսաստանի հավաքականի գլխավոր մարզիչ - 2008 թվական, 2009 թվական։ 
Աշխարհի առաջնության արծաթե մեդալակիր - 1987 թվական։
Աշխարհի առաջնության բրոնզե մեդալակիր - 1985 թվական, 1991 թվական։
Ընդգրկվել է Աշխարհի առաջնության խորհրդանշական հավաքականի մեջ - 1989 թվական։
Աշխարհի առաջնություններում և Օլիմպիական խաղերում - 99 խաղ, 49 գոլ։
Կանադայի Գավաթի եզրափակիչի մասնակից - 1987 թվական (9 խաղ, 2 գոլ)։
Եվրոպական չեմպիոնների գավաթի գավաթակիր - 1982-1990 թվականներ։
Վսևոլով Բոբրովի ակումբի անդամ (327 գոլ, 23-րդ տեղ)։
Գագարինի Գավաթի տիրակալ - 2010-2011 թվականներ, 2014-2015 թվականներ։


== Վիճակագրություն ==


=== Ակումբային կարիերա ===


=== Միջազգային կարիերա ===


== Մարզչական կարիերա ==
Խաղացողի կարիերայի ավարտից հետո մարզիչ է աշխատում «Ֆրիբուր Գոտերոնե»-ում (Շվեյցարիա)։ 2004 թվականի ապրիլի 28-ից մինչև 2009 թվականի ապրիլի 4-ը եղել է ԲԿՄԱ-ի գլքավոր մարզիչը։
2006 թվականի օգոստոսի 11-ից մինչև 2011 թվականի մայիսի 26-ը Բիկովը զբաղեցնում էր տափօղակով հոկեյի Ռուսաստանի հավաքականի գլխավոր մարզիչի պաշտոնը։ 2007 թվականի տնային Աշխարհի առաջնությունում նրա ղեկավարությամբ Ռուսաստանի հավաքականը արժանանում է բրոնզե մեդալների, իսկ 2008 թվականին Կանադայում կայացած Աշխարհի առաջնությունում, առաջին անգամ 15 տարվա ընդմիջումից հետո, արժանանում են Աշխարհի չեմպիոնի տիտղոսին, պաշտպանելով այն մեկ տարի անց Շվեյցարիայում։ Սակայն, 2010 թվականին, Վանկուվերի օլիմպիական մրցաշարում, Ռուսաստանը քառորդ եզրափակիչում նվաստացուցիչ պարտություն է կրում Կանադայի հավաքականից 3-7 հաշվով, իսկ Գերմանիայում կայացած Աշխարտի առաջնությունում տիտղոսը զիջում է Չեխիայի հավաքականին, եզրափակիչում։ Մեկ տարի անց Սլովակիայում Ռուսաստանը ընդհանրապես մնում է առանց մեդալների և 2011 թվականի մայիսի 26-ին Բիկովը պաշտոնանկ է արվում Ռուսաստանի հավաքականի գլխավոր մարզիչի պաշտոնից (այդպիսի որոշում կայացնում է Ռուսաստանի հոկեյի ֆեդերացիայի կազմկոմիտեն), իսկ այդ որոշման պատճառ անվանվում է «2011 թվականի Աշխարհի առաջնությունում Ռուսաստանի հավաքականի անբավար ելույթը»։
2004 թվականին Բիկովը ընտրվում է հայրենական հոկեյի Փառքի սրահ։ 2009 թվականի մայիսի 14-ին, մնալով ազգային հավաքականի մարզիչ, գլխավորում է Մայրցամաքային Հոկեյի Լիգայի «Սալավաթ Յուլաև» (Ուֆա) ակումբը և 2009-2010 թվականների մրցաշրջանում շահում է Ռուսաստանի առաջնության բրոնզե մեդալներ, իսկ արդեն հաջորդ մրցաշրջանում, 2011 թվականի ապրիլի 16-ին, նրա ղեկավարությամբ ակումբը շահում է Գագարինի Գավաթը։ Ապրիլի 30-ին լրանում է պայմանագրի ժամկետը, որն այդպես էլ չի երկարաձգվում։
2014 թվականի ապրիլի 4-ին Բիկովը դառնում է պետերբուրգյան «ԲՄԱ» ակումբի գլխավոր մարզիչը, պայմանագիր ստորագրելով 2+1 ձևաչափով։ Բիկովի ղեկավարությամբ արդեն առաջին իսկ մրցաշրջանում ԲՄԱ-ն պատմության մեջ առաջին անգամ շահում է Գագարինի Գավաթը։ 2015 թվականի հունիսի 17-ին լքում է ակումբը ընտենական հանգամանքներով։


=== Մարզչական վիճակագրություն ===


== Պարգևներ ==
«Հայրենիքի հանդեպ ծառայությունների համար» IV աստիճանի շքանշան (2009 թվական հունիսի 30) — 2008 թվականի և 2009 թվականի Աշխարհի առաջնություններում Ռուսաստանի ազգային հավաքականի հաղթանակում մեծ ավանդի համար։
«Փառքի Նշան» շքանշան (1988 թվական)։
«Ֆիզիկական կուլտուրայի և սպորտի զարգացման ծառայությունների համար» նշան (Ռուսաստանի Սպորտի և տուրիզմի նախարարություն, 2011 թվական նոյեմբերի 17), ֆիզիկական կուլտուրայի և սպորտի զարգացման ավանդի, երկարատև բեղմնավոր աշխատանքի և հայրենական հոկեյի 65-ամյակի տոնակատարությունների առթիվ։
Տափօղակով հոկեյի միջազգային ֆեդերացիայի Փառքի սրահի անդամ (2014 թվական)։


== Անձնական կյանք ==
Հայր — Արկադի Բիկով, ձևարար, կարել է տանը։ Մահացել է։
Մայր — Գալինալ Ալեքսանդրի Բիկովա, դաստիարակչուհի մանկապարտեզում։ Ապրում է Չելյաբինսկում։
Քույր — Ալյոնա Բելորեզովա։
Կին — Նադեժդա Բիկովա։
Դուստր — Մարիա (աշխատում է պրոդյուսեր Շվեյցարիայում)։
Որդի — Անդրեյ (շվեյցարական «Ֆրիբուր Գոտերոն» ակումբի և Շվեյցարիայի հավաքականի հոկեյիստ)։


== Փաստեր ==
Նորագույն պատմությունում Բիկովի մասնակցությամբ Ռուսաստանի հավաքականը Աշխարհի չեմպիոն դարձել է երեք անգամ — 1993 թվական, 2008 թվական և 2009 թվական, ընդ որում 1993 թվականին Բիկովը եղել է ավագը, իսկ 2008 և 2009 թվականներին՝ գլխավոր մարզիչը։
Երբ Վյաչեսլավ Բիկովին հարցրեցին, թե ինչ զգացմունքներ նա կզգա, եթե նրա որդի Անդրեյը, ելույթ ունենալով Շվեյցարիայի հավաքականի կազմում, գոլխփի Ռուսաստանի հավաքականի դարպասը, նա պատասխանեց. «Ես կտխրեմ որպես մարզիչ և անսահման կուրախանամ որպես հայր»։


== Ծանոթագրություններ ==


== Արտաքին հղումներ ==
Վյաչեսլավ Բիկովի վիճակագրությունը The Internet Hockey Database-ում
Վյաչեսլավ Բիկովի վիճակագրությունը eurohockey.net կայքում
Վյաչեսլավ Բիկովի մասին ԲԿՄԱ հոկեյի ակումբի պաշտոնական կայքում
Вячеслав Быков: «В спорте ничего не добиться без уважения». Վյաչեսլավ Բիկովի հարցազրույցը «Նաշա Գազետա»-ին (Շվեյցարիա, 2014 թվական)
Վյաչեսլավ Բիկովի կենսագրությունը Хоккеист. Инфо-ում Archived 2013-12-19 at the Wayback Machine.